# data[].attributes.headline
Bazaar Αθοφορίας-ο στόχος επετεύχθη!

# data[].attributes.subject
Bazaar Αθοφορίας-ο στόχος επετεύχθη!

# data[].attributes.body
Το Bazaar Ανθοφορίας πραγματοποιήθηκε για δεύτερη χρονιά με μεγάλη επιτυχία! Η συμμετοχή των γονέων στην προετοιμασία των μοσχευμάτων, την εικαστική δημιουργία των δοχείων, τη φύτευση και την οργάνωση ήταν καταλυτική! Ο διττός σκοπός μας επετεύχθη: και προωθήσαμε φυτά προσφιλή για τους επικονιαστές και συγκεντρώσαμε χρήματα για την αγορά του απινιδωτή μας. Μόνο χαρά νιώθουμε για την προσπάθειά μας!

# data[].attributes.headline
Bazaar Ανθοφορίας-Οδηγός φροντίδας φυτών για κάθε επισκέπτη!

# data[].attributes.subject
Bazaar Ανθοφορίας-Οδηγός φροντίδας φυτών για κάθε επισκέπτη!

# data[].attributes.body
Δημιουργήσαμε έναν ηλεκτρονικό οδηγό φροντίδας φυτών και φτιάξαμε αυτοσχέδια λουλούδια πάνω στα οποία κολλήσαμε το QRCODE που οδηγεί σε αυτόν. Η ομάδα βοήθειας θα ενημερώνει τους επισκέπτες για τον τρόπο να μεταβούν στον οδηγό μέσω σκαναρίσματος από το κινητό τους.

# data[].attributes.attachment_link.title
Οδηγός Φροντίδας Φυτών | PDF to Flipbook

# data[].attributes.headline
Bazaar Ανθοφορίας-η οργάνωση

# data[].attributes.subject
Bazaar Ανθοφορίας-η οργάνωση

# data[].attributes.body
Έτοιμοι για να οργανώσουμε το καθιερωμένο μας πια Bazaar με φυτά προσφιλή προς τους επικονιαστές. Ταμπέλες με τις τιμές, αφίσα, πανό, πάγκος κεράσματος με σπιτική λεμονάδα από τις μανούλες του σχολείου μας, ταμπέλες ανοικτό και κλειστό, λουλούδια με QRCODE που παραπέμπουν σε οδηγό φροντίδας των φυτών και φυσικά το στήσιμο της μικρής μας επιχείρησης.

# data[].attributes.headline
Bazaar Ανθοφορίας-η φύτευση

# data[].attributes.subject
Bazaar Ανθοφορίας-η φύτευση

# data[].attributes.body
Η φύτευση των φυτών μας έγινε και πάλι με τη συνδρομή των γονέων. Όλα οργανώθηκαν με τον καλύτερο τρόπο. Οι γονείς έπρεπε να ακολουθήσουν 6 στάδια τα οποία ήταν αναρτημένα σε πίνακα αναφοράς: 1. επιλέγουν φυτό, 2. επιλέγουν γλαστράκι, 3. γεμίζουν χώμα, 4. ποτίζουν, 5. γράφουν το όνομα του φυτού (οι εκπαιδευτικοί βοηθούν σε αυτό με την εφαρμογή της google, lens) και 6. τοποθετούν το γλαστράκι στον χώρο που έχουμε υποδείξει. Όλα κύλησαν ομαλά με χαμόγελα και δημιουργικότητα περισσή!

# data[].attributes.headline
Bazaar Ανθοφορίας-η διακόσμηση των δοχείων

# data[].attributes.subject
Bazaar Ανθοφορίας-η διακόσμηση των δοχείων

# data[].attributes.body
Σε εργαστήρι γονέων διακοσμήσαμε τα ανακυκλώσιμα δοχεία μας που θα φιλοξενήσουν τα φυτά μας. Ελέφαντες, δεινοσαυράκια, λουλούδια, καρδούλες και ό,τι μπορεί να φανταστεί κανείς πήραν τη θέση τους και περιμένουν...

# data[].attributes.headline
Σε περίοπτη θέση οι επικονιαστές!

# data[].attributes.subject
Σε περίοπτη θέση οι επικονιαστές!

# data[].attributes.body
Μια γωνιά στο σχολείο μας αφιερωμένη στους φίλους μας τους επικονιαστές ΄που τους έχουμε σε περίοπτη θέση στην καρδιά μας! Με πληροφορίες για τη χρησιμότητα και τους κινδύνους που τους απειλούν, με διαφόρων ειδών φυτά που κοσμούν τα κεφάλια από τα φυτογλαστράκια μας, μεαυτοσχέδιους επικονιαστές και μια κατασκευή -προσομοίωση της επικονίασης και φυσικά με τη δική μας υδροπονία-μοσχεύματα μέσα στο νερό που περιμένουμε υπομονετικά να βγάλουν ρίζες. Καθημερινή παρατήρηση και φροντίδα για την ξεχωριστή θέση που καταλαμβάνουν οι επικονιαστές στην καθημερινότητά μας.

# data[].attributes.headline
Υδροπονία εναλλακτική

# data[].attributes.subject
Υδροπονία εναλλακτική

# data[].attributes.body
Ψάχνοντας να βρούμε βιώσιμους τρόπους για την οργάνωση του Bazaar Ανθοφορίας (μια δράση κατά την οποία πουλάμε γλαστράκια με φυτά με σκοπό τα χρήματα να επενδυθούν σε έναν στόχο που θέτουμε και φέτος είναι η αγορά του απινιδωτή) ανακαλύψαμε τη μέθοδο της υδροπονίας, δηλαδή της δημιουργίας μοσχευμάτων μέσα στο νερό. Βέβαια εμείς θα υλοποιήσουμε πιο απλά την ιδέα από ό,τι συμβαίνει στην διαδικασία της υδροπονίας. Ωστόσο, καταγράψαμε τα βήματα ένα ένα, βάλαμε στο παιχνίδι και τους γονείς και φυσικά δημιουργήσαμε στο σχολείο τα δικά μας μοσχεύματα και τα παρατηρούμε καθημερινά.

# data[].attributes.headline
Γίνε κι εσύ αφυπνιστής!!!

# data[].attributes.subject
Γίνε κι εσύ αφυπνιστής!!!

# data[].attributes.body
Ξέρετε άραγε όλοι πόσο σημαντική είναι η δουλειά των επικονιαστών; Μήπως αντιμετωπίζουν κάποια απειλή για την ζωή τους; Ως ειρηνοποιοί της φύσης έχουμε καθήκον να σας ενημερώσουμε για την σπουδαιότητά τους και να τους βοηθήσουμε να ξεπεράσουν τους κινδύνους που αντιμετωπίζουν. Ήρθε η ώρα να σηκώσετε τα μανίκια και να βοηθήσετε κι εσείς! Έτσι θα σώσουμε μαζί όχι μόνο την ζωή των επικονιαστών αλλά και όλου του πλανήτη!

# data[].attributes.attachment_link.title
Be(e) an awakener - Create and share your videos with Clipchamp

# data[].attributes.attachment_link.description
Watch videos made with Clipchamp, the best video maker for everyone.

# data[].attributes.headline
Ας φτιάξουμε τους δικούς μας επικονιαστές!

# data[].attributes.subject
Ας φτιάξουμε τους δικούς μας επικονιαστές!

# data[].attributes.body
Η φαντασία μας, μας βοήθησε να φτιάξουμε τους δικούς μας επικονιαστές, σαύρες, νυχτερίδες, μυρμήγκια, ποντικάκια, μαϊμουδάκια, σκιουράκια, χρυσόμυγιες, πασχαλίτσες, μελισσάκια, πεταλούδες, νυχτοπεταλούδες αλλά και ο άνθρωπος φυσικά ήταν στις επιλογές μας!

# data[].attributes.attachment_link.title
επικονοιαστές κουκλάκια

# data[].attributes.headline
Ώρα να γίνουμε επικονιαστές!

# data[].attributes.subject
Ώρα να γίνουμε επικονιαστές!

# data[].attributes.body
Μέσα από το παιχνίδι με το γιγάντιο λουλούδι και τις μελισσούλες στα δάχτυλά μας, καταφέραμε να γίνουμε κι εμείς επικονιαστές. Η γύρη κολλούσε στα δαχτυλάκια μας και μεταφέρονταν από τους ανθήρες στο στίγμα του υπέρου με αποτέλεσμα την γονιμοποίηση και την αναπαραγωγή των φυτών.

# data[].attributes.headline
Το 3ο κομμάτι της καρδιάς της Γης μας!

# data[].attributes.subject
Το 3ο κομμάτι της καρδιάς της Γης μας!

# data[].attributes.body
Το 3ο κομμάτι της καρδιάς της Γης μας ήρθε στο σχολείο μας παρέα με υλικά για την δημιουργία στολών. Το κομμάτι που απεικόνιζε μια μέλισσα πάνω σε ένα λουλούδι μας έδωσε την ιδέα να ντυθούμε ζουζούνια-επικονιαστές και να μάθουμε για το έργο τους και την βοήθεια που προσφέρουν στην Γη μας. Το σχολείο μας γέμισε ζουζουνίσματα... μελισσούλες, πασχαλίτσες, πεταλούδες αλλά και αλογάκια της Παναγιάς ξεχύθηκαν στον κοινό χώρο και ευχαριστήθηκαν παιχνίδι!

# data[].attributes.headline
Μα τι είναι οι Επικονιαστές; Τι είναι η Επικονίαση;

# data[].attributes.subject
Μα τι είναι οι Επικονιαστές; Τι είναι η Επικονίαση;

# data[].attributes.body
Αφού δημιουργήσαμε μια λίστα με ερωτήματα, σχετικά με το τι θέλαμε να μάθουμε, ζητήσαμε βοήθεια από τους γονείς! Η ανταπόκριση ήταν μεγάλη κι οι πληροφορίες, οι εικόνες και οι ζωγραφιές που μοιραστήκαμε μας εντυπωσίασαν. Μάθαμε για τα είδη των επικονιαστών, τη δουλειά που κάνουν αλλά και τους κινδύνους που αντιμετωπίζουν.